Участва в Руско-турската война (1877 – 1878). В началото на август 1877 г. е включен в състава на Сборен отряд, сформиран за повторно освобождение на град Ловеч с командир генерал-майор Александър Имеретински. На 22 август 1877 г. в битката за Ловеч полковник Александър Кусов лично води 2-ри батальон от полка в атаката на османския редут при местността „Червен бряг“. При подстъпите на редута е тежко ранен в главата от вражески куршум. Преживява деня, макар през цялото време да е в безсъзнание. Умира рано сутринта на 23 август 1877 г. Погребан е след 6 дена в двора на църквата „Света Троица“ в град Ловеч.